Diari Oficial de la Generalitat Valenciana


Sumari del DOGV 8062, del 14-06-2017 (2017/5268)

ORDRE 17/2017, de 5 de juny de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 18/2010, de 26 d'agost, de la Conselleria de Medi Ambient, Aigua, Urbanisme i Habitatge, per la qual es declaren sis reserves de fauna a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/06/05/17/dof/vci/html**

### Dades del document

Número de DOGV
:   8062

Data del DOGV
:   14-06-2017

Secció del DOGV
:   I. DISPOSICIONS GENERALS

Número del document
:   2017/5268


Data del document
:   05-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 17/2017, de 5 de juny de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 18/2010, de 26 d'agost, de la Conselleria de Medi Ambient, Aigua, Urbanisme i Habitatge, per la qual es declaren sis reserves de fauna a la Comunitat Valenciana. [2017/5268]  
PREÀMBUL  
  
La reserva de fauna de Finca de Penya es declarà mitjançant l'Ordre 18/2010, de 26 d'agost, de la Conselleria de Medi Ambient, Aigua, Urbanisme i Habitatge, per la qual es declaren sis reserves de fauna en la Comunitat Valenciana (DOCV 6351, 09.09.2010), amb una superfície de 20,45 hectàrees en el terme municipal de Sagunt. La propietat dels terrenys és de l'empresa Prodoca, SA, però la gestió està cedida a l'associació Acció Ecologista Agró.  
Des d'aleshores, Acció Ecologista Agró ha signat convenis de col·laboració amb l'empresa Inferco, SL, i amb la Generalitat en virtut dels quals ha assumit la gestió de parcel·les pròximes a la reserva de fauna de Finca de Penya.  
Vista la proposta d'ampliació de la reserva de fauna de Finca de Penya realitzada per l'associació Acció Ecologista Agró, que gestiona tant la reserva com els terrenys pròxims als quals es pretén ampliar-la.  
  
Vist que, conformement amb l'apartat 1 de l'article 12 del Decret 32/2004, de 27 de febrer, del Consell de la Generalitat, pel qual es crea i regula el Catàleg valencià d'espècies de fauna amenaçades, i se n'estableixen categories i normes per a la protecció, els terrenys proposats per a l'ampliació contenen poblacions excepcionals d'espècies de fauna silvestre i requereixen un règim especial de protecció.  
Aquesta ordre està justificada per una raó d'interés general (la protecció del patrimoni natural de la Comunitat Valenciana), es basa en una identificació clara dels fins perseguits (l'ampliació de la microreserva de fauna de Finca de Penya), i és l'instrument més adequat per aconseguir eixos fins, conté la regulació imprescindible per a atendre la necessitat a cobrir i no existeixen altres mesures menys restrictives de drets o que imposen menys obligacions. Així mateix, s'adapta als principis de necessitat, eficàcia, proporcionalitat, seguretat jurídica i transparència.  
  
Durant la tramitació d'aquesta ordre s'ha observat el que disposa l'article 43 de la Llei 5/1983, del Consell, en la redacció donada per la Llei 12/2007, de 20 de març, de la Generalitat, en l'article 12.4 del Decret 32/2004, de 27 de febrer, del Consell de la Generalitat, pel qual es crea i regula el Catàleg valencià d'espècies de fauna amenaçades. Igualment la tramitació s'ha ajustat al que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat i s'ha obtingut un informe de l'Advocacia de la Generalitat.  
Per tot l'anterior, a proposta de la Direcció General de Medi Natural i d'Avaluació Ambiental i en virtut de les facultats que em confereix l'article 28 de la Llei 5/1983, de 30 de desembre, del Consell; el Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat; així com de conformitat amb el que disposa el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, del Consell, conforme amb el Consell Jurídic Consultiu de la Comunitat Valenciana i en ús de les facultats que tinc atribuïdes,  
  
  
ORDENE  
  
Article únic. Modificació de l'Ordre 18/2010, de 26 d'agost, de la Conselleria de Medi Ambient, Aigua, Urbanisme i Habitatge  
Es modifica l'annex de l'Ordre 18/2010, de 26 d'agost, de la Conselleria de Medi Ambient, Aigua, Urbanisme i Habitatge, per la qual es declaren sis reserves de fauna a la Comunitat Valenciana, pel que fa a la reserva de fauna de Finca de Penya (Sagunt). Els nous límits, la superfície i la cartografia queden establerts en l'annex aquesta ordre.  
  
  
  
DISPOSICIÓ ADDICIONAL  
  
Única. De la incidència pressupostària  
L'aplicació i el desenvolupament d'aquesta ordre no tindrà cap incidència en la dotació dels capítols de despesa assignats a la Generalitat i, en tot cas, hauran de ser atesos amb els seus mitjans personals i materials.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 5 de juny de 2017  
  
La consellera d'Agricultura, Medi Ambient,  
Canvi Climàtic i Desenvolupament Rural  
ELENA CEBRIÁN CALVO  
  
  
  
ANNEX  
  
Límits: la reserva de fauna de Finca de Penya està constituïda per tota la superfície de la parcel·la cadastral 3 del polígon 24 del municipi de Sagunt, tota la superfície de les parcel·les cadastrals 150, 152, 153, 306, 329 i 629 del polígon 56 del municipi de Sagunt, i els terrenys de la parcel·la 180 del polígon 56 del municipi de Sagunt inclosos en el recinte poligonal, els vértex del qual tenen les següents coordenades (UTM, fus 30, sistema de referència ETRS89):  
  
Vértex X Y  
1 150826 4399331  
2 684153 4399069  
3 287770 4399074  
4 642310 4399099  
5 578970 4399107  
6 552668 4399317  
  
  
Superfície projectada: 29,48 hectàrees.


Còpia Permalink ELI